Monna o lla ka lepolesa, Maseru – moafrikafmradio: The Most Authoritative Radio Ever!
July 4, 2019 MoAfrika FM
Monna oa Roma Mafikeng, Ha-Mokuoe, Maseru, o re o matsoalong a ho hlaseloa ke mapolesa ka tšusumetso ea le leng le ileng la fihla habo lapeng, le le mahlo a ntoa, le bile le mo tšepisa ho ’matlela thaka tsa hae tse tla mo ruta motloang oa pula, ka Labobeli lena.
Monghali Rammako Lillane, o re sena se latela hore ho fihle koloi ea sepolesa ee ho eona ho ileng ha theoha lepolesa le ileng la itobela ho eena la mo amoha kharafu ka le reng o lema ka thoko ho meoloane ea setša sa habo.
Leha ho le joalo phala ea sepolesa monghali Mpiti Mopeli, puisanong le mofuputsi oa litaba oa Moafrika, monghali Paul Nthako Lillane, e itse molli o lokela ho ea tlaleha taba eo sepoleseng, hoba lepolesa le keke la ikisa ho motho le sa tsoe bookameling ba ofisi ea habo lona. Lillane
Previous PostMoseneke o re ho tla thehoa Lekhotla la Tlhophobocha khoeling e tlang